# விக்கிப்பீடியா:ஆலமரத்தடி/தொகுப்பு47

## நாளாந்தம் 500 தொகுப்புகள்

அண்மைக் காலமாக தமிழ் விக்கிப்பீடியாவில் குறைந்தது 500 தொகுப்புகள் நாளாந்தம் செய்யப்படுகின்றன. இது ஒரு குறிப்பிடத்தக்க முன்னேற்றம். தற்போது இந்திய விக்கிகளில் அதிகம் தொகுக்கப்படும் விக்கிகளில் தமிழும் ஒன்று. இந்த தொகுப்புக்களைப் புதுப் பயனர்கள் செய்வது இன்னும் உற்சாகம் தரும் விடயம். ஜெகதீஸ்வரன், புன்னியாமீன், சிவகுமார், சூரியப் பிரகாசு, செங்கைப் பொதுவன், சோடாபோட்டில் என ஒரு புதிய அணியின் வேகம் மலைக்க வைக்கிறது. மாகிர், தேனி, அருண், கலை, கனகு ஆகியோரின் பங்களிப்புகளும் சிறப்பாக உள்ளன. எனினும் பழைய பயனர்கள் மீண்டும் வந்து தொடர்ச்சியாக பங்களிக்க வேண்டும். --Natkeeran 05:33, 29 சனவரி 2011 (UTC)  
: பவுல், சிவகோசரன், டாக்டர் கார்த்தியினையும் இப்பட்டியலில் சேர்த்துக் கொள்ளுங்கள் :-). மேலும் புதிய கட்டுரைகளின் எண்ணிக்கையிலும் கடந்த இரு மாதங்களாக நாளொன்றுக்கு சுமார் 25 உருவாகுகின்றன. கட்டுரை எண்ணிக்கை அதிகமாவதால் புதிய பயனர்களின் கட்டுரைகளை விக்கியாக்கம், பகுப்பு சேர்த்தல், பிறமொழி விக்கியிணைப்பு சேர்த்தல் போன்ற வேலைகளும் அதிகமாகி உள்ளன. (இதுவரை இப்பணிகளில் ஈடுபடாத ) அனுபவமுள்ள பயனர்கள் இதில் கொஞ்சம் கவனம் செலுத்துமாறு வேண்டிக்கொள்கிறேன்.--சோடாபாட்டில்<sup>உரையாடுக</sup> 05:49, 29 சனவரி 2011 (UTC)  
அண்மைக் காலங்களில் தமிழ் விக்கி வேகமாக வளர்ந்து வருகிறது. கடந்த ஆண்டில் 7,000 கட்டுரைகள் வரை புதிதாக உருவாகியுள்ளன. பல புதிய பயனர்கள் ஆர்வத்துடன் உழைப்பதுதான் இதற்கு முக்கியமான காரணம். கடைசியாக வெளிவந்த புள்ளிவிவரங்களின்படி 2010 ஆம் ஆண்டில் தமிழ் விக்கிப்பீடியாவில் 214 புதிய பயனர்கள் பங்களிப்புச் செய்துள்ளனர். இது, இதுவரை பங்களிப்புச் செய்தவர்களின் மொத்தத் தொகையை ஓராண்டில் ஏறத்தாழ 67% ஆல் உயர்த்தியுள்ளது. பிற இந்திய விக்கிகளுடன் ஒப்பிடும்போது ஆகக் கூடிய எண்ணிக்கை இதுவே என்பதும் குறிப்பிடத்தக்கது. இணையத்துக்கு வெளியே பட்டறைகளை நடத்தியமை, பிற பரப்புரை நடவடிக்கைகள், கட்டுரைப் போட்டி என்பன இந்த அதிகரிப்புக்கு முக்கிய காரணங்கள் எனலாம். இவ்வாறான நடவடிக்கைகளில் இந்தியாவிலும், இலங்கையிலும், பிற நாடுகளிலும் பல பயனர்கள் ஈடுபட்டு உழைத்துள்ளனர். இவர்கள் எல்லோருக்கும் வாழ்த்துக்கள். நீண்ட தூரம் பயணம் செய்து அலுவலகம் செல்லவேண்டியிருப்பது, அதிக பணிச்சுமை என்பவற்றினால் கடந்த சில கிழமைகளாக என்னால் போதிய அளவு பங்களிப்புச் செய்ய முடியவில்லை. விரைவில் வழமைபோல் என்பணி தொடரும். மயூரநாதன் 13:39, 29 சனவரி 2011 (UTC)  
கடந்த ஆண்டு என்னால் பங்களிக்க முடியாமல் போய்விட்டது. இவ்வாண்டு எனது பங்களிப்புகள் தொடரும். அதேவேளை பட்டறைகள், பரப்புரைகள், கட்டுரைப்போட்டிகள் போன்றவற்றின் ஊடாக அறிமுகமாகி பங்களித்துவரும் பயனர்களை பட்டியல் இட்டுவந்தால், சக பயனர்கள் அறிந்துக்கொள்ள உதவும். புதிதாக பங்களிக்க முன்வருவோருக்கும் அவை ஒரு முன்னுதாரணமாகவும் இருக்க வாய்புள்ளது. --HK Arun 14:34, 29 சனவரி 2011 (UTC)  
:: பரப்புரை விக்கியில் பயன்ர்கள் ஏன் விக்கிப்பீடியாவில் கணக்கு தொடங்குகிறார்கள் என ஒரு கணக்கெடுப்பு எடுத்தார்கள். நாமும் அது போல ஒர் முயற்சி செய்தால் புதுப்பயனர்களின் எதிர்ப்பார்பை அறிந்துகொள்ளலாம். கணக்கெடுப்பு முடிவுகள் சுட்டி  
தமிழ் மொழியில் அளப்பரிய மிகப்பெரும் தாக்கம் ஒருங்குறி வழியாக ஏற்படும் வாய்ப்புக்கூறுகள் உள்ளதால் அதனை எதிர்க்கும் பணியில் பெரும்பகுதி நேரம் போகின்றது. உண்மையான நல் இன்பம் பயக்கும் கட்டுரையாக்கம் தடைபட்டு நிற்கின்றது. சரிவர தமிழர்கள் ஒன்றிணைந்து நடக்கவில்லை எனில் தமிழ்மொழி வரும் 10 ஆண்டுகளிலோ, 20 ஆண்டுகளிலோ உருத்தெரியாமல் மாறிவிடும் வாய்ப்பு மிக உள்ளது. இது ஒன்றும் மிகைப்பு அல்ல. இங்கு நான் இப்படி எழுதுவதே, நேரம் பதிவு செய்த ஒரு பதிவாக இருக்க வேண்டும் என்பதற்காகவே. என்னுடைய கூற்றுகள் பொய்த்துவிட்டால், என்னைவிட மகிழ்வோர் இருக்க மாட்டார்கள். தமிழ் மொழியின் எளிமை, நுணுக்கம், பொருள் ஒளிரும் சொல்லாக்கம், அறிவுச்செறிவு (மொழியின் அமைப்பில்) என்று பற்பலவற்றையும் அறியாது தமிழ் மொழியை முற்றிலுமாக சிதைக்க வலுவான நகர்வுகள் நடக்கின்றன. இதனை எதிர்க்க முயன்றுகொண்டிருப்பதால், என் பங்களிப்பு தடைபட்டுக் கிடக்கின்றது. இன்னும் ஒன்று. அண்மையில் நற்கீரனும் நானும் தஞ்சை பல்கலைக்கழகம் வெளியிட்டுள்ள 34 தொகுதிகள் அடங்கிய பெரும் கலைக்களஞ்சியத்தின் முதல் 19 தொகுதிகளை (அறிவியல் கலைக்களஞ்சியம்) வரவழைத்துப் பெற்றுக்கொண்டோம். அதில் உள்ளகட்டுரைகள் மிக அருமையாக உள்ளன. ஆனாலும் அவற்றையும் விஞ்சும்படி, மேலும் புதிய கருத்துகளையும் நல்ல படங்களையும் இணைத்து மிக வியப்பூட்டும் நற்களஞ்சியக் கட்டுரைகளை விக்கிப்பீடியாவில் ஆக்கலாம். தஞ்சை பல்கலைக்கழகத்தின் கலைக்களஞ்சிய தொகுதிகள் ஒவ்வொன்றும் ஏறத்தாழ 1000 பக்கங்கள் கொண்டவை. இந்த 19 தொகுதிகளும், *அறிவியலுக்கு மட்டுமே!!* மீதி 15 தொகுதிகள் வாழ்வியல், பொருளியல் முதலியவை பற்றியவை. நம் விக்கிப்பீடியாவைத் தரமுடன் வளர்த்து முதலில் 50,000 கட்டுரைகளையும் அதன் பின் 100,000 கட்டுரைகளையும் என்று விடாது உயர்த்துவோம்.--செல்வா 15:53, 2 பெப்ரவரி 2011 (UTC)